《奉和御制月夜观星示百僚诗》
隋代·袁庆

六龙初匿影，顾兔始驰光。戎井传宵漏，山庭引夕凉。

宸居多胜托，闲步出琳堂。烂烂星芒动，耿耿清河长。

青道移天驷，北极转文昌。乔枝犹隐毕，绝岭半侵张。

仰观留玉裕，睿作动金相。无庸徒抱寂，何以继连章。

作者简介：隋朝诗人，大业时为秘书郎。炀帝命与柳顾言等典乐事。